Afrikan, Karibian ja Tyynenmeren maiden ja Euroopan unionin (AKT-EU) välillä solmitun yleissopimuksen nojalla järjestettävä yhteiskokous - Päätöslauselma Liberian tilanne



Virallinen lehti nro C 062 , 27/02/1997 s. 0023 - 0024



AFRIKAN, KARIBIAN JA TYYNENMEREN MAIDEN JA EUROOPAN UNIONIN VÄLILLÄ SOLMITUN YLEISSOPIMUKSEN NOJALLA JÄRJESTETTÄVÄ YHTEISKOKOUS (AKT-EU) PÄÄTÖSLAUSELMA () Liberian tilanne AKT-EU-yhteiskokous, joka kokoontui Luxemburgissa 23. ja 26. päivän syyskuuta 1996 välisenä aikana, A. palauttaa mieliin aikaisemmin antamansa päätöslauselmat Liberian sisällissodasta, joka on vuodesta 1989 lähtien tuhonnut maan sosiaalista ja taloudellista rakennetta, B. on syvästi huolestunut epävakaan tilanteen jatkumisesta Liberiassa, joka johtuu pääasiassa sotilasjohtajien välisistä vihamielisyyksistä huolimatta kaikkien sotaa käyvien osapuolten Abujassa elokuussa 1996 solmimasta ja allekirjoittamasta sopimuksesta, C. katsoo, että valtataistelu sissiliikkeiden johtajien välillä on ollut syynä väliaikaisen rauhanohjelman murenemiselle, aiheuttaa edelleen suurta kärsimystä ihmisille ja johtaa pakolaisuuteen tilanteessa, jossa pakolaisilla on tuskin mitään mahdollisuuksia saada turvaa pakolaistulvan näännyttämissä naapurimaissa, D. viittaa lukuisiin Länsi-Afrikan valtioiden talousyhteisön (ECOWAS) Liberiaa varten laatimiin rauhansuunnitelmiin, E. on tutkinut täytäntöönpanoa koskevaa tilannetta 17. päivänä elokuuta 1996 solmitun Abujan sopimuksen osalta, jonka tulisi palauttaa rauha maahan ja johtaa vapaiden ja oikeudenmukaisten demokraattisten vaalien järjestämiseen ennen 30. päivää toukokuuta 1997, F. on huolestunut on 6. päivänä huhtikuuta 1996 alkaneesta kriisitilasta, joka on lisännyt tuhoja maassa ja vaarantanut entisestään hauraan rauhanprosessin etenemisen, G. ottaa huomioon Ruth Perryn nimittämisen Liberian valtioneuvoston johtoon, H. on syvästi huolestunut siitä, miten hitaasti sotaa käyvät osapuolet ovat edenneet aseidenriisunnassa, I. on vakuuttunut siitä, että todellisen rauhan ja turvallisuuden palauttaminen Liberiaan voi toteutua vain täydellisen aseidenriisunnan kautta; 1. Onnittelee ECOWASia sen tekemistä aloitteista rauhan aikaansaamiseksi Liberiassa ja tukee rauhanturvajoukkoja (ECOMOG) niiden pyrkimyksissä luoda rauhan alue Monroviaan ja sen ympäristöön huhtikuun 6. päivänä 1996 puhjenneesta kriisitilasta lähtien; 2. On tyytyväinen ECOWASin laatimaan aikatauluun rauhankehityksen ja demokratian edistämiseksi Liberiassa; 3. Kehottaa kaikkien osapuolten johtajia noudattamaan täysin kaikkien niiden vaiheiden kulkua, joiden on tarkoitus johtaa uuden presidentin valintaan toukokuussa 1997; 4. Kehottaa Euroopan unionia kunnioittamaan sitoumuksiaan myöntämällä rauhanturvajoukoille (ECOMOG) niiden kiireellisesti tarvitsemat logistiset keinot, jotta ne pystyvät toteuttamaan Abujan sopimuksella heille annetun tehtävän palauttaa rauha alueelle; 5. Pyytää kaikkia sodan osapuolia sotilasjohtajia, sissiliikkeitä ja poliittisia puolueita lopettamaan täydellisesti vihamielisyytensä, laskemaan aseensa ja noudattamaan väliaikaista sopimusta, jolla pyritään saamaan aikaiseksi rauha, vakaat olot ja demokratia Libyassa ja mahdollistamaan pakolaisten palaaminen koteihinsa; 6. On tyytyväinen Länsi-Afrikan alueen maiden rauhanponnisteluihin ja pyytää niitä painokkaasti jatkamaan Liberian sotilasjohtajien painostamista, jotta heidät saataisiin noudattamaan rauhansopimuksen ehtoja demokraattisen kehityksen käynnistämiseksi; 7. Vaatii kaikkia sotaa käyviä osapuolia noudattamaan ihmisoikeuksia ja humanitaarisen oikeuden kansainvälisiä sääntöjä tekemällä yhteistyötä Yhdistyneiden kansakuntien, ECOWASin ja kansalaisjärjestöjen kanssa humanitaarisen avun saattamiseksi oikeaan osoitteeseen, nälästä kärsivälle maan siviiliväestölle; 8. Kehottaa unionin neuvostoa ryhtymään kaikkiin tarvittaviin toimiin rauhansuunnitelman tukemiseksi ja kansallisen sovun syntymisen edistämiseksi Liberiassa; 9. Kehottaa kansainvälistä yhteisöä ja erityisesti Euroopan unionia ottamaan käyttöön kaikki keinot, joilla voidaan vastata Liberian väestön humanitaarisiin tarpeisiin sekä maan sisällä että sen naapurimaissa, jotka ovat ottaneet vastaan suuren määrän pakolaisia; 10. Vetoaa Euroopan unioniin, jotta se panisi täytäntöön laaja-alaisen teknologisen ja taloudellisen avustusohjelman, jolla edistetään ja tuetaan sotaa käyvien osapuolien aseidenriisuntaa ja paluuta rauhanomaiselle kannalle, mitkä ovat välttämättömiä ehtoja pysyvälle rauhalle ja turvallisuudelle; 11. Kehottaa puheenjohtajiaan välittämään tämän päätöslauselman AKT-EU-neuvostolle, komissiolle, OAU:n ja YK:n pääsihteereille sekä Liberian viranomaisille.